अनंत पै

Articles with hCards

अनंत पै  तथा अंकल पै (१७ सप्टेंबर, १९२९ - २४ फेब्रुवारी, २०११) हे भारतीय चित्रकार होते. त्यांना भारतीय चित्रकथांचे प्रणेते मानले जाते. त्यांनी भारतीय लोककथा, पौराणिक कथा तसेच ऐतिहासिक कथांनाअमर चित्र कथा श्रृंखलेद्वारे भारतात प्रसारित केली. या शिवाय त्यांनी टिंकल हे लहान मुलांसाठीच्या कथाही चित्रित केल्या.

पै यांचा जन्म ब्रिटिश भारताच्या मद्रास प्रेसीडेंसीमध्ये कारकला येथे कोकणी भाषिक गौड सारस्वत ब्राह्मण कुटुंबात व्यंकटराया आणि सुशीला पै यांच्या घरी झाला.  वयाच्या दुसऱ्या वर्षी त्यांचे आई-वडील दोघेही मृत्यू पावल्यावर त्यांच्या आजोबांनी स्वतःच्या मृत्यूपर्यंत अनंत पै यांचे पालपोषण केले. त्यानंतर १९४४मध्ये ते मुंबईलागेले आणि ओरिएंट स्कूल, माहीममध्ये शिक्षण घेतले. इन्स्टिट्यूट ऑफ केमिकल टेक्नॉलॉजी (पूर्वीचे UDCT) येथे त्यांनी रसायनशास्त्र, भौतिकशास्त्र आणि रासायनिक अभियांत्रिकीचे उच्च शिक्षण घेतले. ते मुंबई विद्यापीठातून दुहेरी पदवीधारक होते. 

पै यांनी १९६१मध्ये, वयाच्या ३१व्या वर्षी ललिता यांच्याशी विवाह केला, त्या वेळी त्या २० वर्षांच्या होत्या.  हे जोडपे निपुत्रिक होते.  ते मुंबईतील प्रभादेवी येथे एका अपार्टमेंटमध्ये राहत असत.

संदर्भ 

२०व्या शतकातील भारतीय कादंबरीकार
मुंबई विद्यापीठाचे माजी विद्यार्थी
इ.स. २०११ मधील मृत्यू
इ.स. १९२९ मधील जन्म
पुरुष चरित्रलेख